nibzard/narodne-novine-full-text-markdown huggingface dataset:
## Uredba o izmjeni Uredbe o Carinskoj tarifi za 2009. godinu

### NN 51/2009 (27.4.2009.), Uredba o izmjeni Uredbe o Carinskoj tarifi za 2009. godinu

VLADA REPUBLIKE HRVATSKE

1198

Na temelju članaka 4. i 6. Zakona o carinskoj tarifi (»Narodne novine«, br. 61/2000, 117/2000, 119/2000 i 146/2008), Vlada Republike Hrvatske je na sjednici održanoj 23. travnja 2009. godine donijela

UREDBU

O IZMJENI UREDBE O CARINSKOJ TARIFI ZA 2009. GODINU

Članak 1.

U Uredbi o Carinskoj tarifi za 2009. godinu (»Narodne novine«, br. 140/2008 i 27/2009), Carinska tarifa, u dijelu koji se odnosi na tarifne oznake skupine 1701, mijenja se na način kako slijedi:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Tarifna oznaka | Naziv | Jedinica mjere | Osnovna stopa carine | Snižene stope carine pri uvozu roba podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu | | | | | | | | | | | |
| EU | EFTA | | | CEFTA | | | | | | | Turska |
| Island | Norveška | Švicarska i Lihtenštajn | Albanija | Bosna i Hercegovina | Crna Gora | Makedonija | Moldova | Srbija | UNMIK/Kosovo |
| 1701 | Šećer od šećerne trske ili šećerne repe i kemijski čista saharoza, u krutom stanju: |  |  |  |  |  |  |  |  |  |  |  |  |  |  |
|  | - ostalo: |  |  |  |  |  |  |  |  |  |  |  |  |  |  |
| 1701 99 | - - ostalo: |  |  |  |  |  |  |  |  |  |  |  |  |  |  |
| 1701 99 90 | - - - ostalo: |  |  |  |  |  |  |  |  |  |  |  |  |  |  |
| 1701 99 90 20 | - - - - kemijski čista saharoza | kg | 10 | Prilog 1 | - | - | - | - | sl | sl | - | - | Prilog 9 | sl | - |
| 1701 99 90 99 | - - - - ostalo | kg | 27,0 €/100 kg | Prilog 1 | - | - | - | - | sl | sl | - | - | Prilog 9 | sl | - |

Članak 2.

Ova Uredba stupa na snagu danom objave u »Narodnim novinama«.

Klasa: 413-01/09-01/01
Urbroj: 5030116-09-3
Zagreb, 23. travnja 2009.

Potpredsjednica Vlade i
ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Uredba, NN 51/2009-1198
## Odluka o preferencijalnoj carinskoj kvoti pri uvozu određenog poljoprivrednog proizvoda

### NN 51/2009 (27.4.2009.), Odluka o preferencijalnoj carinskoj kvoti pri uvozu određenog poljoprivrednog proizvoda

51 27.04.2009 Odluka o preferencijalnoj carinskoj kvoti pri uvozu određenog poljoprivrednog proizvoda

VLADA REPUBLIKE HRVATSKE

1199

Na temelju članka 14. stavka 2. Zakona o poljoprivredi (»Narodne novine«, br. 66/2001 i 83/2002), članka 4. Zakona o Carinskoj tarifi (»Narodne novine«, br. 61/2000, 117/2000, 119/2000 i 146/2008) i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada Republike Hrvatske je na sjednici održanoj 23. travnja 2009. godine donijela

ODLUKU

O PREFERENCIJALNOJ CARINSKOJ KVOTI PRI UVOZU ODREĐENOG POLJOPRIVREDNOG PROIZVODA

I.

Utvrđuje se preferencijalna carinska kvota pri uvozu sljedećeg poljoprivrednog proizvoda:

| Tarifna oznaka | Naziv proizvoda | Preferencijalna carinska kvota (tona) | Preferencijalna stopa carine unutar kvote |
| --- | --- | --- | --- |
| 0407 00 | Jaja peradi i ptičja jaja, u ljusci, svježa, konzervirana ili kuhana: |  |  |
|  | - od peradi: |  |  |
| 0407 00 30 | - - ostala |  |  |
|  | - - - ostala |  |  |
|  | - - - - kokošja |  |  |
| 0407 00 30 30 | - - - - - za preradu | 700 | 0% |

II.

Preferencijalna carinska kvota za proizvod iz točke I. ove Odluke, primjenjuje se pri uvozu iz zemalja članica Svjetske trgovinske organizacije (WTO).

III.

Unutar preferencijalne carinske kvote utvrđene u točki I. ove Odluke, najmanje 250 tona se odnosi na uvoz iz zemalja članica Europske unije.

IV.

Stopa carine koja se primjenjuje na uvoz količine izvan kvote utvrđene ovom Odlukom je osnovna stopa carine ili snižena stopa carine pri uvozu roba podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu navedena u Uredbi o Carinskoj tarifi za 2009. godinu (»Narodne novine«, br. 140/2008 i 27/2009).

V.

Carinsku kvotu koja je predmet ove Odluke, raspodjeljivat će međuresorno Povjerenstvo imenovano na temelju Uredbe o raspodjeli carinskih kvota za poljoprivredno-prehrambene proizvode podrijetlom iz zemalja članica Svjetske trgovinske organizacije i zemalja s kojima je Republika Hrvatska sklopila Ugovor o slobodnoj trgovini i Sporazum o stabilizaciji i pridruživanju (»Narodne novine«, br. 55/2004, 146/2004 i 138/2005), a polazeći od kriterija utvrđenih predmetnom Uredbom.

VI.

Zadužuje se Ministarstvo poljoprivrede, ribarstva i ruralnog razvoja za provedbu ove Odluke, putem natječaja koji će biti objavljen u »Narodnim novinama«.

VII.

Ova Odluka primjenjuje se do 31. prosinca 2009. godine.

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 413-01/09-01/03

Urbroj: 5030116-09-1

Zagreb, 23. travnja 2009.

Potpredsjednica Vlade i
ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

Odluka, NN 51/2009-1199
## Pravilnik o dopunama Pravilnika o kontinuiranoj plovidbenosti zrakoplova i aeronautičkih proizvoda, dijelova i uređaja, te o ovlaštenju organizacija i osoblja uključenih u te poslove

### NN 51/2009 (27.4.2009.), Pravilnik o dopunama Pravilnika o kontinuiranoj plovidbenosti zrakoplova i aeronautičkih proizvoda, dijelova i uređaja, te o ovlaštenju organizacija i osoblja uključenih u te poslove

MINISTARSTVO MORA, PROMETA I INFRASTRUKTURE

1200

Na temelju članka 157. točka 1. i točka 5., i u skladu sa člankom 167. Zakona o zračnom prometu (»Narodne novine« broj 132/98, 178/04 i 46/07), ministar mora, prometa i infrastrukture, donosi

PRAVILNIK

O DOPUNAMA PRAVILNIKA O KONTINUIRANOJ PLOVIDBENOSTI ZRAKOPLOVA I AERONAUTIČKIH PROIZVODA, DIJELOVA I UREĐAJA, TE O OVLAŠTENJU ORGANIZACIJA I OSOBLJA UKLJUČENIH U TE POSLOVE

Članak 1.

U Pravilniku o kontinuiranoj plovidbenosti zrakoplova i aeronautičkih proizvoda, dijelova i uređaja, te o ovlaštenju organizacija i osoblja uključenih u te poslove (»Narodne novine« broj 136/06, 32/08 i 132/08) u članku 15. iza stavka 3. dodaje se novi stavak 4. koji glasi:

»(4) Iznimno od odredbe stavka 2. ovoga članka, odredbe Dodatka I (Pododjeljak I) za zrakoplove koji nisu uključeni u komercijalni zračni prijevoz primjenjuju se od 28. rujna 2009.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/09-05/11

Urbroj: 530-09-09-2

Zagreb, 3. travnja 2009.

Ministar
mora, prometa i infrastrukture
Božidar Kalmeta, v. r.

Pravilnik, NN 51/2009-1200
## Odluka o izmjenama i dopunama Odluke o stopi solventnosti kreditnih unija

### NN 51/2009 (27.4.2009.), Odluka o izmjenama i dopunama Odluke o stopi solventnosti kreditnih unija

51 27.04.2009 Odluka o izmjenama i dopunama Odluke o stopi solventnosti kreditnih unija

HRVATSKA NARODNA BANKA

1202

Na temelju članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/08.) i članka 40. Zakona o kreditnim unijama (»Narodne novine«, br. 141/06. i 25/09.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O STOPI SOLVENTNOSTI KREDITNIH UNIJA

(1) U Odluci o stopi solventnosti kreditnih unija (»Narodne novine«, br. 71/07.) u točki 2. drugi odjeljak mijenja se i glasi:

»Od osnovnog kapitala odbijaju se sljedeće stavke:

1. gubici proteklih godina,

2. gubici tekuće godine,

3. izravno ili neizravno odobreni krediti u svrhu uplate članskih udjela,

4. izravno ili neizravno odobreni krediti suprotno odredbama članka 13. stavka 1. Zakona o kreditnim unijama i

5. članski udjeli uplaćeni iz kredita ili zajmova odobrenih od strane trećih osoba, ako je kreditna unija izdala jamstvo za povrat tih kredita ili zajmova.«

Iza drugog odjeljka, dodaje se treći odjeljak koji glasi:

»Odobreni krediti navedeni u podtočkama 3. i 4. drugog odjeljka ove točke predstavljaju odbitnu stavku od osnovnog kapitala kreditne unije u visini neotplaćenog iznosa navedenih kredita, a odbitnu stavku navedenu u podtočki 5. predstavlja iznos članskih udjela koji su uplaćeni iz kredita ili zajmova trećih osoba.«

(2) Ova odluka stupa na snagu osmog dana od dana objave u »Narodnim novinama«.

O. br. 448-020/04-09/ŽR

Zagreb, 16. travnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 51/2009-1202
## Odluka o izmjenama i dopunama Odluke o nadzornim izvještajima kreditnih unija

### NN 51/2009 (27.4.2009.), Odluka o izmjenama i dopunama Odluke o nadzornim izvještajima kreditnih unija

51 27.04.2009 Odluka o izmjenama i dopunama Odluke o nadzornim izvještajima kreditnih unija

HRVATSKA NARODNA BANKA

1203

Na temelju članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/08.) i članka 40. Zakona o kreditnim unijama (»Narodne novine«, br. 141/06. i 25/09.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O NADZORNIM IZVJEŠTAJIMA KREDITNIH UNIJA

(1) U Odluci o nadzornim izvještajima kreditnih unija (»Narodne novine« br. 71/07.), u Uputi za sastavljanje nadzornih izvještaja kreditnih unija koja je sastavni dio te Odluke, u Prilogu, »Obrazac SS-KU – Stopa solventnosti« mijenja se i glasi:

|  |  |
| --- | --- |
| Hrvatska narodna banka  Republika Hrvatska  Obrazac SS-KU – Stopa solventnosti | Naziv kreditne unije:  MB  Datum izvještaja: |

STOPA SOLVENTNOSTI

BRUTO OSNOVNI KAPITAL

|  |  |
| --- | --- |
| 1. Uplaćeni članski udjeli |  |
| 2. Pričuve formirane u skladu s člankom 37. Zakona o kreditnim unijama |  |
| 3. Ostale pričuve |  |
| 4. Zadržana dobit |  |
| 5. Dobit tekuće godine |  |
| 6. Ukupno bruto osnovni kapital (red. br. 1. do 5.) |  |

ODBITNE STAVKE OD BRUTO OSNOVNOG KAPITALA

|  |  |
| --- | --- |
| 7. Gubici proteklih godina |  |
| 8. Gubici tekuće godine |  |
| 9. Izravno ili neizravno odobreni krediti u svrhu uplate članskih udjela |  |
| 10. Izravno ili neizravno odobreni krediti suprotno odredbama članka 13. stavka 1. Zakona o kreditnim unijama |  |
| 11. Članski udjeli uplaćeni iz kredita ili zajmova odobrenih od strane trećih osoba, ako je kreditna unija izdala jamstvo za povrat tih kredita ili zajmova |  |
| 12. Ukupno odbitne stavke od bruto osnovnog kapitala (red. br. 7. do 11.) |  |
| 13. Osnovni kapital (red. br. 6. minus red. br. 12.) |  |
| 14. Ukupna aktiva |  |
| 15. STOPA SOLVENTNOSTI (red br. 13./red. br. 14. x100) |  |

(2) Ova Odluka stupa na snagu osmog dana od dana objave u »Narodnim novinama«.

O. br. 449-020/04-09/ŽR

Zagreb, 16. travnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 51/2009-1203
## Odluka o postavljenju Borisa Velića za izvanrednog i opunomoćenog veleposlanika Republike Hrvatske u Saveznoj Demokratskoj Republici Nepal, sa sjedištem u New Delhiju

### NN 52/2009 (29.4.2009.), Odluka o postavljenju Borisa Velića za izvanrednog i opunomoćenog veleposlanika Republike Hrvatske u Saveznoj Demokratskoj Republici Nepal, sa sjedištem u New Delhiju

PREDSJEDNIK REPUBLIKE HRVATSKE

1208

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske, klasa: T-080-02/08-01/426, urbroj: 50304/2-09-03 od 27. ožujka 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam BORISA VELIĆA izvanrednog i opunomoćenog veleposlanika Republike Hrvatske u Republici Indiji, sa sjedištem u New Delhiju, i za izvanrednog i opunomoćenog veleposlanika Republike Hrvatske u Saveznoj Demokratskoj Republici Nepal, sa sjedištem u New Delhiju.

Ova Odluka stupa na snagu danom donošenja.

Klasa: 018-07/09-02/21
Urbroj: 71-05-03/1-09-3
Zagreb, 22. travnja 2009.

Predsjednik
Republike Hrvatske
Stjepan Mesić, v. r.

Odluka, NN 52/2009-1208
## Odluka kojom se odlikuje Šeik Hamad Bin Khalifa Al-Thani Emir Države Katar Veleredom kralja Tomislava s lentom i Velikom Danicom, za iznimne zasluge u razvijanju odnosa Republike Hrvatske sa svijetom, a osobito za unapređivanje i jačanje svestranih i prijateljskih veza između Republike Hrvatske i Emirata Katar

### NN 52/2009 (29.4.2009.), Odluka kojom se odlikuje Šeik Hamad Bin Khalifa Al-Thani Emir Države Katar Veleredom kralja Tomislava s lentom i Velikom Danicom, za iznimne zasluge u razvijanju odnosa Republike Hrvatske sa svijetom, a osobito za unapređivanje i jačanje svestranih i prijateljskih veza između Republike Hrvatske i Emirata Katar

52 29.04.2009 Odluka kojom se odlikuje Šeik Hamad Bin Khalifa Al-Thani Emir Države Katar Veleredom kralja Tomislava s lentom i Velikom Danicom, za iznimne zasluge u razvijanju odnosa Republike Hrvatske sa svijetom, a osobito za unapređivanje i jačanje svestranih i prijateljskih veza između Republike Hrvatske i Emirata Katar

PREDSJEDNIK REPUBLIKE HRVATSKE

1209

Na temelju članka 97. Ustava Republike Hrvatske i članka 2., stavak 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), donosim

ODLUKU

kojom se odlikuje

***Šeik***

**HAMAD BIN KHALIFA AL-THANI** ***Emir Države Katar***

VELEREDOM KRALJA TOMISLAVA S LENTOM
I VELIKOM DANICOM

za iznimne zasluge u razvijanju odnosa Republike Hrvatske sa svijetom, a osobito za unapređivanje i jačanje svestranih i prijateljskih veza između Republike Hrvatske i Emirata Katar.

Klasa: 060- 04/09-01/05
Urbroj: 71-05-04/1-09-01
Zagreb, 20. travnja 2009.

Predsjednik
Republike Hrvatske
Stjepan Mesić, v. r.

Odluka, NN 52/2009-1209
## Uredba o dopuni Uredbe o utvrđivanju visine boravišne pristojbe za 2009. godinu

### NN 53/2009 (4.5.2009.), Uredba o dopuni Uredbe o utvrđivanju visine boravišne pristojbe za 2009. godinu

53 04.05.2009 Uredba o dopuni Uredbe o utvrđivanju visine boravišne pristojbe za 2009. godinu

VLADA REPUBLIKE HRVATSKE

1226

Na temelju članka 16. i članka 32. stavka 3. Zakona o boravišnoj pristojbi (»Narodne novine«, broj 152/2008), Vlada Republike Hrvatske je na sjednici održanoj 23. travnja 2009. godine donijela

UREDBU

O DOPUNI UREDBE O UTVRĐIVANJU VISINE BORAVIŠNE PRISTOJBE ZA 2009. GODINU

Članak 1.

U Uredbi o utvrđivanju visine boravišne pristojbe za 2009. godinu (»Narodne novine«, broj 81/2008), iza članka 1. dodaje se novi članak 1a. koji glasi:

»Članak 1a.

Vlasnik kuće ili stana za odmor može za sebe i članove uže obitelji boravišnu pristojbu platiti u paušalnom iznosu, kako slijedi:

|  |  |  |
| --- | --- | --- |
|  | Boravišna pristojba u kunama | |
| razred turističkog mjesta | za dva člana (po osobi) | za svakog sljedećeg člana (po osobi) |
| A | 60,00 | 25,00 |
| B | 45,00 | 20,00 |
| C | 40,00 | 15,00 |
| D | 30,00 | 12,00 |

Boravišna pristojba u ostalim mjestima koja nisu razvrstana u razrede uplaćuje se sukladno D razredu turističkog mjesta.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 412-04/08-01/01

Urbroj: 5030116-09-1

Zagreb, 23. travnja 2009.

Predsjednik
dr. sc. Ivo Sanader, v. r.

Uredba, NN 53/2009-1226
## Rješenje o razrješenju pomoćnika ministra mora, turizma, prometa i razvitka

### NN 53/2009 (4.5.2009.), Rješenje o razrješenju pomoćnika ministra mora, turizma, prometa i razvitka

53 04.05.2009 Rješenje o razrješenju pomoćnika ministra mora, turizma, prometa i razvitka

VLADA REPUBLIKE HRVATSKE

1228

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 23. travnja 2009. godine donijela

RJEŠENJE

O RAZRJEŠENJU POMOĆNIKA MINISTRA MORA, TURIZMA, PROMETA I RAZVITKA

Razrješuje se mr. sc. MATE JURIŠIĆ dužnosti pomoćnika ministra mora, turizma, prometa i razvitka, s danom 30. travnja 2009., na osobni zahtjev.

Klasa: 080-02/09-02/55

Urbroj: 50304/2-09-01

Zagreb, 23. travnja 2009.

Predsjednik
dr. sc. Ivo Sanader, v. r.

Rješenje, NN 53/2009-1228
## Rješenje o razrješenju dijela članova Upravnog vijeća Pučkog otvorenog učilišta u Zagrebu

### NN 53/2009 (4.5.2009.), Rješenje o razrješenju dijela članova Upravnog vijeća Pučkog otvorenog učilišta u Zagrebu

53 04.05.2009 Rješenje o razrješenju dijela članova Upravnog vijeća Pučkog otvorenog učilišta u Zagrebu

VLADA REPUBLIKE HRVATSKE

1229

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 4. stavka 2. Zakona o pučkim otvorenim učilištima (»Narodne novine«, br. 54/97, 5/98 i 109/99) i članka 5. stavka 3. Ugovora između Vlade Republike Hrvatske i Grada Zagreba, osnivača Pučkog otvorenog učilišta u Zagrebu, o uređivanju međusobnih prava i obveza, sklopljenog 8. lipnja 1998., Vlada Republike Hrvatske je na sjednici održanoj 23. travnja 2009. godine donijela

RJEŠENJE

O RAZRJEŠENJU DIJELA ČLANOVA UPRAVNOG VIJEĆA PUČKOG OTVORENOG UČILIŠTA U ZAGREBU

Razrješuju se dužnosti članovi Upravnog vijeća Pučkog otvorenog učilišta u Zagrebu:

– dr. sc. GORAN MARIĆ

– STIPE MAMIĆ.

Klasa: 080-02/09-02/56

Urbroj: 50304/2-09-01

Zagreb, 23. travnja 2009.

Predsjednik
dr. sc. Ivo Sanader, v. r.

Rješenje, NN 53/2009-1229
## Rješenje o imenovanju dijela članova Upravnog vijeća Pučkog otvorenog učilišta u Zagrebu

### NN 53/2009 (4.5.2009.), Rješenje o imenovanju dijela članova Upravnog vijeća Pučkog otvorenog učilišta u Zagrebu

53 04.05.2009 Rješenje o imenovanju dijela članova Upravnog vijeća Pučkog otvorenog učilišta u Zagrebu

VLADA REPUBLIKE HRVATSKE

1230

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 4. stavka 2. Zakona o pučkim otvorenim učilištima (»Narodne novine«, br. 54/97, 5/98 i 109/99) i članka 5. stavka 3. Ugovora između Vlade Republike Hrvatske i Grada Zagreba, osnivača Pučkog otvorenog učilišta u Zagrebu, o uređivanju međusobnih prava i obveza, sklopljenog 8. lipnja 1998., Vlada Republike Hrvatske je na sjednici održanoj 23. travnja 2009. godine donijela

RJEŠENJE

O IMENOVANJU DIJELA ČLANOVA UPRAVNOG VIJEĆA PUČKOG OTVORENOG UČILIŠTA U ZAGREBU

Za članove Upravnog vijeća Pučkog otvorenog učilišta u Zagrebu, imenuju se:

– mr. sc. SLAVKO TEŠIJA

– mr. sc. BRANKO VUČKOVIĆ.

Klasa: 080-02/09-01/58

Urbroj: 50304/2-09-01

Zagreb, 23. travnja 2009.

Predsjednik
dr. sc. Ivo Sanader, v. r.

Rješenje, NN 53/2009-1230
## Naredba o izmjenama i dopunama Naredbe o razvrstaju luka otvorenih za javni promet na području Županije Zadarske

### NN 53/2009 (4.5.2009.), Naredba o izmjenama i dopunama Naredbe o razvrstaju luka otvorenih za javni promet na području Županije Zadarske

MINISTARSTVO MORA, PROMETA I INFRASTRUKTURE

1234

Na temelju članka 44. stavak 1. Zakona o pomorskom dobru i morskim lukama (»Narodne novine« br. 158/03, 100/04, 141/06, 38/09) ministar mora, prometa i infrastrukture donosi

NAREDBU

O IZMJENAMA I DOPUNAMA NAREDBE O RAZVRSTAJU LUKA OTVORENIH ZA JAVNI PROMET NA PODRUČJU ŽUPANIJE ZADARSKE

I.

U Naredbi o razvrstaju luka otvorenih za javni promet na području Zadarske županije (NN br., 156/04, 161/04, 35/08) u točki I, podtočki 3, redni broj 64 luka Zadar/Vitrenjak se briše.

II.

Ova Naredba stupa na snagu danom objave u »Narodnim novinama«.

Klasa: 342-01/08-01/118
Urbroj: 530-04-09-1
Zagreb, 16. travnja 2009.

Ministar
Božidar Kalmeta, v. r.

Naredba, NN 53/2009-1234
## Rješenje kojim se društvu ŠC Višnjik d.o.o., Zadar, odobrava objavljivanje izmjene i dopune podataka pri uvrštenju obveznica društva na uređeno tržište Zagrebačke burze

### NN 53/2009 (4.5.2009.), Rješenje kojim se društvu ŠC Višnjik d.o.o., Zadar, odobrava objavljivanje izmjene i dopune podataka pri uvrštenju obveznica društva na uređeno tržište Zagrebačke burze

HRVATSKA AGENCIJA ZA NADZOR FINANCIJSKIH USLUGA

1238

Sukladno odredbama članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 379. stavak 3. Zakona o tržištu kapitala (»Narodne novine« br. 88/08, 146/08), a temeljem zahtjeva društva ŠC Višnjik d.o.o., Zadar, Splitska ulica 3, za odobrenje dopune prospekta pri uvrštenju obveznica društva na uređeno tržište Zagrebačke burze, Uprava Hrvatske agencije za nadzor financijskih usluga je na sjednici održanoj 23. travnja 2009. godine donijela

RJEŠENJE

1. Društvu ŠC Višnjik d.o.o., Zadar, Splitska ulica 3, odobrava se objavljivanje izmjene i dopune podataka pri uvrštenju obveznica društva na uređeno tržište Zagrebačke burze, čije je objavljivanje Hrvatska agencija za nadzor financijskih usluga odobrila rješenjem klasa: UP/I-451-04/08-11/18, urbroj: 326-111/09-9 dana 15. siječnja 2009. godine.

2. Izreka ovog rješenja objavit će se u »Narodnim novinama«.

Klasa: UP/I-451-04/09-12/1

Urbroj: 326-111/09-3

Zagreb, 23. travnja 2009.

Član Uprave
Ivica Letinić, v. r.

Rješenje, NN 53/2009-1238
## Rješenje kojim se društvu Fidelis - servis d.o.o., Rijeka, izdaje dozvola za obavljanje djelatnosti zastupanja u osiguranju

### NN 53/2009 (4.5.2009.), Rješenje kojim se društvu Fidelis - servis d.o.o., Rijeka, izdaje dozvola za obavljanje djelatnosti zastupanja u osiguranju

53 04.05.2009 Rješenje kojim se društvu Fidelis - servis d.o.o., Rijeka, izdaje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1239

Na temelju odredbi članka 15. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2., članka 250. stavak 2. i članka 260. točka 1. Zakona o osiguranju (»Narodne novine« broj 151/05 i 87/08), Uprava Hrvatske agencije za nadzor financijskih usluga, u predmetu izdavanja dozvole za obavljanje djelatnosti zastupanja u osiguranju društvu Fidelis – servis d.o.o., Rijeka, Prolaz Marije K. Kozulić 2, na sjednici održanoj 23. travnja 2009. godine donijela je

RJEŠENJE

I. Društvu Fidelis – servis d.o.o., Rijeka, Prolaz Marije K. Kozulić 2, izdaje se dozvola za obavljanje djelatnosti zastupanja u osiguranju.

II. Društvo Fidelis – servis d.o.o., Rijeka, Prolaz Marije K. Kozulić 2, dužno je poslove zastupanja u osiguranju obavljati kao isključivu djelatnost.

III. Društvo Fidelis – servis d.o.o., Rijeka, Prolaz Marije K. Kozulić 2, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-37/23

Urbroj: 326-112-09-4

Zagreb, 23. travnja 2009.

Član Uprave
Ivica Letinić, v. r.

Rješenje, NN 53/2009-1239
## Rješenje kojim se Vanji Vukić, osnivaču obrta za zastupanje u osiguranju Java zastupanje, Sesvete, izdaje dozvola za obavljanje djelatnosti zastupanja u osiguranju

### NN 53/2009 (4.5.2009.), Rješenje kojim se Vanji Vukić, osnivaču obrta za zastupanje u osiguranju Java zastupanje, Sesvete, izdaje dozvola za obavljanje djelatnosti zastupanja u osiguranju

53 04.05.2009 Rješenje kojim se Vanji Vukić, osnivaču obrta za zastupanje u osiguranju Java zastupanje, Sesvete, izdaje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1240

Na temelju odredbi članka 15. točka 4. alineje 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 2. u svezi članka 236. stavak 4., članka 250. stavak 2. u svezi članka 236. stavak 4., članka 260. točka 1. u svezi članka 236. stavak 4. Zakona o osiguranju (»Narodne novine« broj 151/05 i 87/08), Uprava Hrvatske agencije za nadzor financijskih usluga, u predmetu izdavanja dozvole za obavljanje djelatnosti zastupanja u osiguranju, Vanji Vukić iz Zagreba, Šenova 4, osnivaču obrta Java zastupanje, Sesvete, Jakova Gotovca 32, na sjednici održanoj 23. travnja 2009. godine donijela je

RJEŠENJE

I. Vanji Vukić iz Zagreba, Šenova 4, osnivaču obrta za zastupanje u osiguranju Java zastupanje, Sesvete, Jakova Gotovca 32, izdaje se dozvola za obavljanje djelatnosti zastupanja u osiguranju.

II. Vanja Vukić iz Zagreba, Šenova 4, osnivač obrta za zastupanje u osiguranju Java zastupanje, Sesvete, Jakova Gotovca 32, dužna je poslove zastupanja u osiguranju obavljati kao isključivu djelatnost.

III. Vanja Vukić iz Zagreba, Šenova 4, osnivač obrta za zastupanje u osiguranju Java zastupanje, Sesvete, Jakova Gotovca 32, dužna je u roku od tri od dana upisa u obrtni registar dostaviti Hrvatskoj agenciji za nadzor financijskih usluga izvadak iz obrtnog registra.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-37/29

Urbroj: 326-112-09-3

Zagreb, 23. travnja 2009.

Član Uprave
Ivica Letinić, v. r.

Rješenje, NN 53/2009-1240
## Rješenje kojim se Anti Štrljiću, vlasniku obrta "Gorica zastupanje", Velika Gorica, izdaje dozvola za obavljanje djelatnosti zastupanja u osiguranju

### NN 53/2009 (4.5.2009.), Rješenje kojim se Anti Štrljiću, vlasniku obrta "Gorica zastupanje", Velika Gorica, izdaje dozvola za obavljanje djelatnosti zastupanja u osiguranju

53 04.05.2009 Rješenje kojim se Anti Štrljiću, vlasniku obrta "Gorica zastupanje", Velika Gorica, izdaje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1241

Na temelju odredbi članka 15. točka 4. alineje 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 2. u svezi članka 236. stavak 4. i 251. stavak 4., članka 250. stavak 2. u svezi članka 236. stavak 4., članka 251. stavak 10. u svezi članka 236. stavak 4. te članka 260. točka 1. u svezi članka 236. stavak 4. Zakona o osiguranju (»Narodne novine« broj 151/05 i 87/08), Uprava Hrvatske agencije za nadzor financijskih usluga, u predmetu izdavanja dozvole za obavljanje djelatnosti zastupanja u osiguranju u stanici za tehnički pregled vozila H-033 CVH STP »Institut«, Velika Gorica, Anti Štrljiću iz Velike Gorice, Malogorićka 21, vlasniku obrta »Gorica zastupanje«, Velika Gorica, Malogorićka 21, na sjednici održanoj 23. travnja 2009. godine donijela je

RJEŠENJE

I. Anti Štrljiću iz Velike Gorice, Malogorićka 21, vlasniku obrta »Gorica zastupanje«, Velika Gorica, Malogorićka 21, MBO: 92940943, izdaje se dozvola za obavljanje djelatnosti zastupanja u osiguranju u stanici za tehnički pregled vozila H-033 CVH STP »Institut« u Velikoj Gorici, Sisačka c. 39c.

II. Ante Štrljić iz Velike Gorice, Malogorićka 21, vlasnik obrta »Gorica zastupanje«, Velika Gorica, Malogorićka 21, MBO: 92940943 dužan je poslove zastupanja u osiguranju obavljati kao isključivu djelatnost.

III. Dozvola za obavljanje djelatnosti zastupanja u osiguranju iz točke I. ovog rješenja izdaje se samo za obavljanje poslova:

– osiguranje od nezgode i

– osiguranje od odgovornosti za upotrebu motornih vozila.

IV. Ante Štrljić iz Velike Gorice, Malogorićka 21, vlasnik obrta »Gorica zastupanje«, Velika Gorica, Malogorićka 21, MBO: 92940943, dužan je najkasnije osam dana prije početka obavljanja djelatnosti na stanici za tehnički pregled vozila iz točke I. ovog rješenja, Hrvatskoj agenciji za nadzor financijskih usluga dostaviti izvadak iz obrtnog registra i obavijest o početku poslovanja.

V. Izreka ovog rješenja objavit će se u »Narodnim novinama«.

Klasa: UP/I-453-02/09-38/3

Urbroj: 326-112-09-2

Zagreb, 23. travnja 2009.

Član Uprave
Ivica Letinić, v. r.

Rješenje, NN 53/2009-1241
## Rješenje kojim je Tomislavu Jagetiću, vlasniku obrta Jacros agencija za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

### NN 53/2009 (4.5.2009.), Rješenje kojim je Tomislavu Jagetiću, vlasniku obrta Jacros agencija za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

53 04.05.2009 Rješenje kojim je Tomislavu Jagetiću, vlasniku obrta Jacros agencija za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1242

Na temelju članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 6. u svezi članka 236. stavak 4. Zakona o osiguranju (»Narodne novine« broj 151/05 i 87/08) i članka 141. stavak 1. točka 2. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 23. travnja 2009., donijela je

RJEŠENJE

I. Tomislavu Jagetiću iz Zagreba, Božura 14, vlasniku obrta Jacros agencija za zastupanje u osiguranju, Zagreb, Božura 14, MBO: 92034314, prestala je važiti dozvola za obavljanje poslova zastupanja u osiguranju izdana 11. siječnja 2007. rješenjem klasa: UP/I-453-06/06-03/317, urbroj: 326-112-07-2.

II. Izreka ovog rješenja objavit će se u »Narodnim novinama«.

Klasa: UP/I-453-02/09-37/28

Urbroj: 326-112-09-1

Zagreb, 23. travnja 2009.

Član Uprave
Ivica Letinić, v. r.

Rješenje, NN 53/2009-1242
## Rješenje kojim je društvu Agenta lux d.o.o. za zastupanje u osiguranju, Varaždin, prestala važiti dozvola za obavljanje djelatnosti zastupanja u osiguranju

### NN 53/2009 (4.5.2009.), Rješenje kojim je društvu Agenta lux d.o.o. za zastupanje u osiguranju, Varaždin, prestala važiti dozvola za obavljanje djelatnosti zastupanja u osiguranju

53 04.05.2009 Rješenje kojim je društvu Agenta lux d.o.o. za zastupanje u osiguranju, Varaždin, prestala važiti dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1244

Na temelju članka 15. stavka 1. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavka 6. Zakona o osiguranju (»Narodne novine« broj 151/05, 87/08) i članka 141. Zakona o općem upravnom postupku (»Narodne novine« broj 53/91 i 103/96 –
Odluka USRH), Uprava Hrvatske agencije za nadzor financijskih usluga, na sjednici održanoj 23. travnja 2009., donijela je

RJEŠENJE

I. Društvu Agenta Lux d.o.o. za zastupanje u osiguranju, Varaždin, I. G. Kovačića 20, prestala je važiti dozvola za obavljanje djelatnosti zastupanja u osiguranju na stanicama za tehnički pregled vozila:

– H-122 CVH STP »Centar auto Varaždin« Varaždin, Optujska 163a,

– H-130 CVH STP »Centar« Koprivnica, Dravska cesta 15,

– H-006 CVH STP »Rapid« Koprivnica, Bjelovarska cesta 18,

– H-027 CVH STP »Centar« Čakovec, Zagrebačka 95.

II. Izreka ovog rješenja objavit će se u »Narodnim novinama«.

Klasa: UP/I-453-02/09-38/6

Urbroj: 326-112-09-1

Zagreb, 23. travnja 2009.

Član Uprave
Ivica Letinić, v. r.

Rješenje, NN 53/2009-1244
## Rješenje kojim se daje suglasnost PBZ Croatia osiguranje dioničkom društvu za upravljanje obveznim mirovinskim fondom, Zagreb, na imenovanje člana Nadzornog odbora društva Nikole Mijatovića

### NN 53/2009 (4.5.2009.), Rješenje kojim se daje suglasnost PBZ Croatia osiguranje dioničkom društvu za upravljanje obveznim mirovinskim fondom, Zagreb, na imenovanje člana Nadzornog odbora društva Nikole Mijatovića

53 04.05.2009 Rješenje kojim se daje suglasnost PBZ Croatia osiguranje dioničkom društvu za upravljanje obveznim mirovinskim fondom, Zagreb, na imenovanje člana Nadzornog odbora društva Nikole Mijatovića

HRVATSKA AGENCIJA ZA NADZOR FINANCIJSKIH USLUGA

1248

Na temelju odredbi članka 15. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05) primjenom odredbi članka 14. i 15. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), a u svezi članka 2. Pravilnika o dokumentaciji koja se prilaže zahtjevu za autorizaciju (»Narodne novine« br. 57/01 i 128/02), Uprava Hrvatske agencije za nadzor financijskih usluga odlučujući o zahtjevu za odobravanje imenovanja člana Nadzornog odbora PBZ Croatia osiguranje dioničkog društva za upravljanje obveznim mirovinskim fondom, Zagreb, Ulica kralja Držislava 5, na sjednici održanoj 23. travnja 2009. godine donijela je

RJEŠENJE

1. Daje se suglasnost PBZ Croatia osiguranje dioničkom društvu za upravljanje obveznim mirovinskim fondom, Zagreb, Ulica kralja Držislava 5, na imenovanje člana Nadzornog odbora društva Nikole Mijatovića iz Zagreba, Bauerova 5.

2. Izreka ovog rješenja objavit će se u »Narodnim novinama«.

Klasa: UP/I-140-01/09-30/2

Urbroj: 326-113-09-3

Zagreb, 23. travnja 2009.

Član Uprave
Ivica Letinić, v. r.

Rješenje, NN 53/2009-1248
## Rješenje kojim se Johannu Höfleru, daje odobrenje za imenovanje članom uprave društva Hypo-Leasing Steiermark d.o.o., Zagreb

### NN 53/2009 (4.5.2009.), Rješenje kojim se Johannu Höfleru, daje odobrenje za imenovanje članom uprave društva Hypo-Leasing Steiermark d.o.o., Zagreb

53 04.05.2009 Rješenje kojim se Johannu Höfleru, daje odobrenje za imenovanje članom uprave društva Hypo-Leasing Steiermark d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

1249

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br. 140/05), te odredbe članka 21. Zakona o leasingu (»Narodne novine« br. 135/06), povodom zahtjeva Nadzornog odbora društva Hypo-Leasing Steiermark d.o.o., Zagreb, Garićgradska 18, za izdavanje odobrenja za imenovanje člana uprave, kojeg zastupa punomoćnik Marko Kallay, odvjetnik iz Odvjetničkog društva Hačić & Kallay iz Zagreba, Palmotićeva 3, Uprava Hrvatske agencije za nadzor financijskih usluga na sjednici održanoj 23. travnja 2009., donijela je

RJEŠENJE

I. Johannu Höfleru, državljaninu Republike Austrije s prebivalištem u Republici Austriji, A-2331 Vösendorf, Zum Anningerblick 12, rođenom 12. travnja 1961. u Wiezu, daje se odobrenje za imenovanje članom uprave društva Hypo-Leasing Steiermark d.o.o., Zagreb, Garićgradska 18, MBS: 080403602.

II. Izreka ovog rješenja objavit će se u »Narodnim novinama«.

Klasa: UP/I-451-01/09-02/3

Urbroj: 326-114-09-8

Zagreb, 23. travnja 2009.

Član Uprave
Ivica Letinić, v. r.

Rješenje, NN 53/2009-1249
## Rješenje kojim se Tamari Tanfara-Rakar, daje odobrenje za imenovanje članom uprave društva Hypo-Leasing Steiermark d.o.o., Zagreb

### NN 53/2009 (4.5.2009.), Rješenje kojim se Tamari Tanfara-Rakar, daje odobrenje za imenovanje članom uprave društva Hypo-Leasing Steiermark d.o.o., Zagreb

53 04.05.2009 Rješenje kojim se Tamari Tanfara-Rakar, daje odobrenje za imenovanje članom uprave društva Hypo-Leasing Steiermark d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

1250

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), te odredbe članka 21. Zakona o leasingu (»Narodne novine« br. 135/06), povodom zahtjeva Nadzornog odbora društva Hypo-Leasing Steiermark d.o.o., Zagreb, Garićgradska 18, za izdavanje odobrenja za imenovanje člana uprave, kojeg zastupa punomoćnik Marko Kallay, odvjetnik iz Odvjetničkog društva Hačić & Kallay iz Zagreba, Palmotićeva 3, Uprava Hrvatske agencije za nadzor financijskih usluga na sjednici održanoj 23. travnja 2009., donijela je

RJEŠENJE

I. Tamari Tanfara-Rakar s prebivalištem u Republici Austriji, Graz, Eggenbergergürtel 78/51, rođenoj 24. ožujka 1971. u Šibeniku, daje se odobrenje za imenovanje članom uprave društva Hypo-Leasing Steiermark d.o.o., Zagreb, Garićgradska 18, MBS: 080403602.

II. Izreka ovog rješenja objavit će se u »Narodnim novinama«.

Klasa: UP/I-451-01/08-02/31

Urbroj: 326-114-09-15

Zagreb, 23. travnja 2009.

Član Uprave
Ivica Letinić, v. r.

Rješenje, NN 53/2009-1250
## Rješenje kojim se Haraldu Kopitzu, daje odobrenje za obavljanje funkcije člana uprave društva VB Leasing d.o.o., Zagreb

### NN 53/2009 (4.5.2009.), Rješenje kojim se Haraldu Kopitzu, daje odobrenje za obavljanje funkcije člana uprave društva VB Leasing d.o.o., Zagreb

53 04.05.2009 Rješenje kojim se Haraldu Kopitzu, daje odobrenje za obavljanje funkcije člana uprave društva VB Leasing d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

1251

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br. 140/05), te odredbe članka 21. Zakona o leasingu (»Narodne novine« br. 135/06), povodom zahtjeva Nadzornog odbora društva VB LEASING d.o.o., Zagreb, Horvatova 82, za izdavanje odobrenja za obavljanje funkcije člana uprave, kojeg zastupa punomoćnik Hrvoje Arko, odvjetnik iz Zagreba, Jurišićeva 7, Uprava Hrvatske agencije za nadzor financijskih usluga na sjednici održanoj 23. travnja 2009., donijela je

RJEŠENJE

I. Haraldu Kopitzu s prebivalištem u Republici Austriji, 1160 Beč, Baumeistergasse 78, rođenom 24. veljače 1965. u Beču, daje se odobrenje za obavljanje funkcije člana uprave društva VB leasing d.o.o., Zagreb, Horvatova 82, MBS: 080216770.

II. Izreka ovog rješenja objavit će se u »Narodnim novinama«.

Klasa: UP/I-451-01/08-02/34

Urbroj: 326-114-09-18

Zagreb, 23. travnja 2009.

Član Uprave
Ivica Letinić, v. r.

Rješenje, NN 53/2009-1251
## Odluka o odlikovanju Njegove Ekscelencije Bamira Topija, predsjednika Republike Albanije Veleredom kralja Tomislava s lentom i Velikom Danicom

### NN 54/2009 (6.5.2009.), Odluka o odlikovanju Njegove Ekscelencije Bamira Topija, predsjednika Republike Albanije Veleredom kralja Tomislava s lentom i Velikom Danicom

54 06.05.2009 Odluka o odlikovanju Njegove Ekscelencije Bamira Topija, predsjednika Republike Albanije Veleredom kralja Tomislava s lentom i Velikom Danicom

PREDSJEDNIK REPUBLIKE HRVATSKE

1253

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), donosim

ODLUKU

kojom se odlikuje

Njegova Ekscelencija

BAMIR TOPI

Predsjednik Republike Albanije

VELEREDOM KRALJA TOMISLAVA S LENTOM I VELIKOM DANICOM

za izniman doprinos u razvijanju i unapređivanju odnosa između Republike Hrvatske i Republike Albanije.

Klasa: 060-04/09-01/04

Urbroj: 71-05-04/1-09-01

Zagreb, 7. travnja 2009.

Predsjednik
Republike Hrvatske
Stjepan Mesić, v. r.

Odluka, NN 54/2009-1253
## Odluka o odlikovanju Njegove Ekscelencije Markijana Lubkivskija, veleposlanika Ukrajine Redom kneza Branimira s ogrlicom

### NN 54/2009 (6.5.2009.), Odluka o odlikovanju Njegove Ekscelencije Markijana Lubkivskija, veleposlanika Ukrajine Redom kneza Branimira s ogrlicom

54 06.05.2009 Odluka o odlikovanju Njegove Ekscelencije Markijana Lubkivskija, veleposlanika Ukrajine Redom kneza Branimira s ogrlicom

PREDSJEDNIK REPUBLIKE HRVATSKE

1254

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), donosim

ODLUKU

kojom se odlikuje

Njegova Ekscelencija

MARKIJAN LUBKIVSKIJ

veleposlanik Ukrajine

REDOM KNEZA BRANIMIRA S OGRLICOM

za posebni doprinos daljem razvitku dobrih i prijateljskih odnosa između Republike Hrvatske i Ukrajine.

Klasa: 060-04/09-06/02

Urbroj: 71-05-04/2-09-01

Zagreb, 28. travnja 2009.

Predsjednik
Republike Hrvatske
Stjepan Mesić, v. r.

Odluka, NN 54/2009-1254
## Rješenje kojim se Darku Sušecu izdaje odobrenje za rad brokera, na neodređeno vrijeme

### NN 54/2009 (6.5.2009.), Rješenje kojim se Darku Sušecu izdaje odobrenje za rad brokera, na neodređeno vrijeme

54 06.05.2009 Rješenje kojim se Darku Sušecu izdaje odobrenje za rad brokera, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

1256

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 25. Zakona o tržištu kapitala (»Narodne novine« br. 88/08 i 146/08, dalje: ZTK), Uprava Hrvatske agencije za nadzor financijskih usluga, odlučujući o zahtjevu Darka Sušeca iz Zagreba, Petra Grgeca 4, zastupanog po odvjetniku Hrvoju Šabanu iz Zagreba, Crvenog križa 23, za izdavanje odobrenja za rad brokera, na sjednici održanoj 30. travnja 2009. godine donijela je

RJEŠENJE

1. Darku Sušecu, Zagreb, Petra Grgeca 4, izdaje se odobrenje za rad brokera, na neodređeno vrijeme.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 213.

3. Izrjeka ovog rješenja objavit će se u »Narodnim novinama«.

Klasa: UP/I-451-04/09-07/08

Urbroj: 326-111/09-5

Zagreb, 30. travnja 2009.

Član Uprave
Ivica Letinić, v. r.

Rješenje, NN 54/2009-1256
## Rješenje kojim se društvu Dalmacija za zastupanje u osiguranju d.o.o., Split, izdaje dozvola za obavljanje djelatnosti zastupanja u osiguranju

### NN 54/2009 (6.5.2009.), Rješenje kojim se društvu Dalmacija za zastupanje u osiguranju d.o.o., Split, izdaje dozvola za obavljanje djelatnosti zastupanja u osiguranju

54 06.05.2009 Rješenje kojim se društvu Dalmacija za zastupanje u osiguranju d.o.o., Split, izdaje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1257

Na temelju odredbi članka 15. točka 4. alineje 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 2. u svezi članka 251. stavak 4., članka 251. stavak 10. te članka 260. točka 1. Zakona o osiguranju (»Narodne novine« broj 151/05 i 87/08), Uprava Hrvatske agencije za nadzor financijskih usluga, u predmetu izdavanja dozvole za obavljanje djelatnosti zastupanja u osiguranju u stanici za tehnički pregled vozila H-003 STP »Auto-Dubrovnik«, društvu Dalmacija d.o.o., Split, Ruđera Boškovića 7, na sjednici održanoj 30. travnja 2009. godine donijela je

RJEŠENJE

I. Društvu Dalmacija za zastupanje u osiguranju d.o.o., Split, Ruđera Boškovića 7, izdaje se dozvola za obavljanje djelatnosti zastupanja u osiguranju u stanici za tehnički pregled vozila H-003 STP »Auto-Dubrovnik«, Mlini u Čibači, Čibača 12.

II. Dozvola za obavljanje djelatnosti zastupanja u osiguranju iz točke I. ovog rješenja izdaje se samo za obavljanje poslova:

– osiguranje od nezgode i

– osiguranje od odgovornosti za upotrebu motornih vozila.

III. Društvo Dalmacija za zastupanje u osiguranju d.o.o., Split, Ruđera Boškovića 7, dužno je najkasnije osam dana prije početka obavljanja djelatnosti na stanici za tehnički pregled vozila iz točke I. ovog rješenja, Hrvatskoj agenciji za nadzor financijskih usluga dostaviti obavijest o početku poslovanja.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-38/5

Urbroj: 326-112-09-2

Zagreb, 30. travnja 2009.

Član Uprave
Ivica Letinić, v. r.

Rješenje, NN 54/2009-1257
## Rješenje kojim je društvu TM-zastupanje u osiguranju d.o.o., Zagreb, prestala važiti dozvola za obavljanje djelatnosti zastupanja u osiguranju

### NN 54/2009 (6.5.2009.), Rješenje kojim je društvu TM-zastupanje u osiguranju d.o.o., Zagreb, prestala važiti dozvola za obavljanje djelatnosti zastupanja u osiguranju

54 06.05.2009 Rješenje kojim je društvu TM-zastupanje u osiguranju d.o.o., Zagreb, prestala važiti dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1258

Na temelju članka 15. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 6. Zakona o osiguranju (»Narodne novine« broj 151/05 i 87/08) i članka 141. stavak 1. točka 2. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 30. travnja 2009. godine, donijela je

RJEŠENJE

I. Društvu TM-zastupanje u osiguranju d.o.o., Zagreb, Kovinska 4, prestala je važiti dozvola za obavljanje djelatnosti zastupanja u osiguranju izdana 11. siječnja 2007. godine rješenjem klasa: UP/I-453-06/06-04/07, urbroj: 326-112-06-2.

II. Izreka ovog rješenja objavit će se u »Narodnim novinama«.

Klasa: UP/I-453-02/09-38/4

Urbroj: 326-112-09-1

Zagreb, 30. travnja 2009.

Član Uprave
Ivica Letinić, v. r.

Rješenje, NN 54/2009-1258
## Rješenje kojim se društvu za upravljanje investicijskim fondovima NFD Kapital d.o.o., Zagreb, odobravaju izmjene Prospekta i Statuta otvorenog investicijskog fonda s javnom ponudom Apex Omega i promjena imena navedenog u NFD Nova Europa

### NN 54/2009 (6.5.2009.), Rješenje kojim se društvu za upravljanje investicijskim fondovima NFD Kapital d.o.o., Zagreb, odobravaju izmjene Prospekta i Statuta otvorenog investicijskog fonda s javnom ponudom Apex Omega i promjena imena navedenog u NFD Nova Europa

54 06.05.2009 Rješenje kojim se društvu za upravljanje investicijskim fondovima NFD Kapital d.o.o., Zagreb, odobravaju izmjene Prospekta i Statuta otvorenog investicijskog fonda s javnom ponudom Apex Omega i promjena imena navedenog u NFD Nova Europa

HRVATSKA AGENCIJA ZA NADZOR FINANCIJSKIH USLUGA

1259

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1., članak 109. stavak 2. i 113. Zakona o investicijskim fondovima (»Narodne novine«, broj 150/05) i članka 2. točke 6. i članka 5. stavka 1. Pravilnika kojim se uređuju izmjene prospekata otvorenih investicijskih fondova s javnom ponudom (»Narodne novine«, broj 43/07), Hrvatska agencija za nadzor financijskih usluga, na zahtjev društva za upravljanje investicijskim fondovima NFD Kapital d.o.o., Zagreb, Ilica 1a, u predmetu odobrenja novog Prospekta i Statuta otvorenog investicijskog fonda s javnom ponudom Apex Omega i promjene imena fonda, temeljem odluke Uprave na sjednici održanoj 30. travnja 2009. godine donosi

RJEŠENJE

1. Društvu za upravljanje investicijskim fondovima NFD Kapital d.o.o., Zagreb, Ilica 1a, odobravaju se izmjene Prospekta i Statuta otvorenog investicijskog fonda s javnom ponudom Apex Omega i promjena imena navedenog u NFD Nova Europa.

2. Društvo za upravljanje investicijskim fondovima NFD Kapital d.o.o., Zagreb, Ilica 1a, obvezno je objaviti Prospekt i Statut otvorenog investicijskog fonda s javnom ponudom NFD Nova Europa u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. NFD Nova Europa, otvoreni investicijski fond s javnom ponudom upisuje se u registar fondova pod identifikacijskim brojem JPD106.

4. Izreka ovog rješenja objavit će se u »Narodnim novinama«.

Klasa: UP/I 451-04/09-09/13

Urbroj: 326-113-09-6

Zagreb, 30. travnja 2009.

Član Uprave
Ivica Letinić, v. r.

Rješenje, NN 54/2009-1259